Gösta Ekman d.y.

Hans Gösta Gustaf Ekman d.y. (født 28. juli 1939 i Stockholm i Sverige, død 1. april 2017 samme sted) var en svensk skuespiller og regissør. Han fødtes inn i en skuespillerfamilie, som sønn av Hasse Ekman og sønnesønn av Gösta Ekman d.e.

Ekman arbeidet for det meste med komedier på film og teater, og ble godt kjent for sine mange roller hos Hasseåtage, og som hovedpersonen Charles-Ingvar Jönsson i Jönssonligan-filmene.

Liv og virke

Familie 
Det er mange kunstnere og skuespillere i Ekmans familie.

Han var sønn av skuespilleren Hasse Ekman og kunstneren, grevinne Agneta Wrangel, sønnesønn av skuespilleren Gösta Ekman d.e. og kostymetegner Greta Ekman; bror av skuespilleren Stefan Ekman, regissøren Mikael Ekman og Krister Ekman, som er kunstner og skuespiller.

Ekman var halvbror av forfatter og kunstner Fam Ekman; far til musiker og skuespiller Måns Ekman og onkel av skuespiller, danser og koreograf Sanna Ekman.

I årene 1963–1974 var Gösta Ekman gift med Karl Gerhards adoptivdatter, tekstilkunstneren Fatima Svendsen, som han fikk sønnen Måns med. Deretter var han i årene 1979–1987 gift med Pia Harahap. De adopterte to barn sammen. Fra 1989 til sin død var han gift med kunstner og filmarbeider Marie-Louise Ekman.

Karriere
Ekman begynte sin karriere som regiassistent for sin far Hasse Ekman i midten av 1950-årene. Han var også regiassistent for Ingmar Bergman i en kort periode. Han ønsket egentlig å bli skuespiller, og etter hvert fikk han arbeide foran kameraet.

I 1963 begynte hans mangeårige samarbeid med Hans Alfredson og Tage Danielsson i revyen «Konstgjorda Pompe» på Gröna Lund. Det var gjennom «Hasseåtage»s revyer Ekman ble kjent for allmennheten. Allerede i 1964 fikk han vise sitt unike talent som «snublekunstner», i revyen Gula Hund. Mer akrobatikk og snubling ble det i Herr Gunnar Papphammar i begynnelsen av 1980-årene.

Gösta Ekman har ikke bare utfoldet seg som komiker, han har også gjort seriøse roller både på film og scene. I 1960- og 1970-årene var han ansatt ved Stockholms Stadsteater.

For mange er Gösta Ekman d.y. mest kjent som Charles-Ingvar "Sickan" Jönsson i de første fem filmene om Jönssonligan.

Han debuterte selv som filmregissør med Morrhår och ärtor i 1985. I 1990-årene medvirket han i mange av ektefellen Marie-Louise Ekmans produksjoner, og spilte rollen som politimannen Martin Beck i en rekke svensk/tyske filmproduksjoner.

I forbindelse med premieren på filmen Asta Nilssons sällskap (2005), erklærte Gösta Ekman at han hadde gjort sin siste rolle, og at han trakk seg tilbake fra sin lange skuespillerkarriere. Asta Nilssons sällskap er innspilt før filmen Skenbart, men hadde première etter den.

Etter at han avsluttet sin karrière som skuespiller, hadde han et års professorat ved Teaterhögskolan i Stockholm og regisserte flere stykker på Dramaten.

Kuriositet 
Gösta Ekman har en veldig liten rolle i Lasse Åbergs filmkomedie Sällskapsresan, der han spiller en vaskekone som raskt går inn og ut gjennom et hotellrom.

Priser og utmerkelser (utvalg) 
 2012 – Teaterförbundets guldmedalj
 2008 – Hedersguldbagge
 2003 – Fridolf Rhudin-priset
 2000 – Revyräven
 1994 – Lisebergsapplåden
 1981 – Edvardpriset

Filmografi

TV 
{| border="0" width="90%"
|----- valign="top"
| width="50%" | 
 2001 – En fot i graven (Viktor Melldrov)
 2000 – Soldater i månsken (Gunnar)
 1996 – Lisa (berättare)
 1993 – Macklean (Gustav III)
 1992 – Vennerman & Winge (Eskil Vennerman/fru Vennerman)
 1991 – Duo jag (den tynne mannen)
 1987 – Herr Bohm och sillen (forteller)
 1984 – Magister Flykt (forteller)
 1984 – Fröken Fleggmans mustasch (ulike roller)
 1982 – Skulden (Rune Strand)
 1980 – Från och med herr Gunnar Papphammar (Gunnar Papphammar)
 1979 – Farbrorn som inte vill va' stor (forteller)
 1977 – Semlons gröna dalar
 1976 – En dåres försvarstal (Axel)
 1974 – Gustav III (Gustav III)
 1973 – Kvartetten som sprängdes (Petrus Anker)
 1972 – Experimentlek|
 1969 – Mumintrollet (kung Karl Fredrik I)
 1968 – Lådan 1967 – ABC (Bertil)
 1967 – Trettondagsafton (Sebastian)
 1966 – Tartuffe (Damis)
 1966 – Farfar till häst (Nick)
 1966 – Kvinnas man (Mikael)
 1966 – Skuggan av Mart (Gabriel)
 1966 – Hotet (Peter)
 1966 – Gula hund 1965 – Hans nåds testamente (Jacob)
 1965 – Herr Dardanell och hans upptåg på landet (Henrik)
 1965 – Alla mina söner (Frank Lubey)
 1965 – Nattcafé 1965 – Niklasons 1965 – Spader Madame 1964 – Markisinnan|}

 Teater & revyer (utvalg) 
 1998 – Godnatt herr Morris på Kulturhuset Kilen i Stockholm. Regi: Marie-Louise Ekman
 1993 – I fru Vennermans fall på Kulturhuset Kilen i Stockholm och turné. Regi: Marie-Louise Ekman
 1983 – Hotelliggaren av Ray Cooney på Folkan. Regi: Tony Verner.
 1982 – Fröken Fleggmans mustasch på Göta Lejon. Regi: Tage-Lena Ekfredson.
 1976 – Svea Hund på Göta Lejon. Regi: Hasse & Tage.
 1973 – Glaset i örat på Berns Salonger. Regi: Hasse & Tage.
 1969 – Spader, Madame! på Oscarsteatern. Regi: Hasse & Tage.
 1966 – Lådan (turné runt Sverige).
 1964 – Gula Hund på Chinateatern. Regi: Hasse & Tage.
 1963 – Konstgjorda Pompe på Gröna Lund. Regi: Hasse & Tage.
 1960 – Fårakällan på Stockholms Stadsteater.

 Regissør 
 2007 – Gäckanden (stykke på Dramaten)
 2005 – Asta Nilssons sällskap 1991 – Duo jag (TV)
 1986 – Værhår og erter 1982 – Fröken Fleggmans mustasch (Revy)
 1981 – Från och med herr Gunnar Papphammar 1980 – Från och med herr Gunnar Papphammar (TV)
 1970 – 88-öres revyn (Revy)
 1968 – Lådan (TV)

 Manusforfatter 
 1989 – Jönssonligan på Mallorca 1986 – Jönssonligan dyker upp igen 1986 – Værhår og erter Komponist 
 1980 – Från och med herr Gunnar Papphammar'' (TV)

Referanser

Kilder 
 

Videre lesning

Eksterne lenker 
 

Svenske skuespillere
Svenske komikere
Svenske regissører
Personer fra Stockholm